
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr. 46/2007 privind modul de alocare a fondurilor externe nerambursabile şi a contribuţiei naţionale în bugetul instituţiilor implicate în gestionarea şi utilizarea acestora, pentru Obiectivul "Cooperare teritorială europeană", cu care comisia noastră a fost sesizată în fond cu adresa Biroului Permanent nr. PL.x 693  din 15 octombrie 2007.
	PREŞEDINTE,

Aurel Gubandru

RAPORT

asupra proiectului de Lege pentru aprobarea Ordonanţei Guvernului nr. 46/2007 privind modul de alocare a fondurilor externe nerambursabile şi a contribuţiei naţionale în bugetul instituţiilor implicate în gestionarea şi utilizarea acestora, pentru Obiectivul "Cooperare teritorială europeană"

Cu adresa nr. PL.x 693 din 15 octombrie 2007, Biroul Permanent conform art.95 din Regulamentul Camerei Deputaţilor, republicat, a sesizat  pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr. 46/2007 privind modul de alocare a fondurilor externe nerambursabile şi a contribuţiei naţionale în bugetul instituţiilor implicate în gestionarea şi utilizarea acestora, pentru Obiectivul "Cooperare teritorială europeană" .

La întocmirea raportului s-au avut în vedere avizele favorabile ale Consiliului Legislativ , Comisiei pentru politică economică, reformă şi privatizare  şi Comisiei juridice, de disciplină şi imunităţi .
Acest proiect de Lege are ca obiect de reglementare modul de cuprindere a sumelor reprezentând contribuţia naţională în documentele bugetare, precum şi a asistenţei financiare nerambursabile primite de România în calitate de Stat Membru al Uniunii Europene; modul de cuprindere a plăţii în avans; suportarea co-finanţării de la bugetul de stat; responsabilitatea Autorităţilor de Management/Autorităţii Comune de Management/Autorităţii Naţionale de a asigura recuperarea oricăror sume plătite necuvenite în cadrul programelor derulate în cadrul Obiectivului Cooperare Teritorială Europeană.

Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, doamna Iulia Hertzag – director Ministerul Dezvoltării, Lucrărilor Publice şi Locuinţelor.
La lucrările comisiei au participat  28  deputaţi, din totalul de 29 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 9 octombrie 2007.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii proiectului de Lege pentru aprobarea Ordonanţei Guvernului nr. 46/2007 privind modul de alocare a fondurilor externe nerambursabile şi a contribuţiei naţionale în bugetul instituţiilor implicate în gestionarea şi utilizarea acestora, pentru Obiectivul "Cooperare teritorială europeană"  în şedinţa din data de 27.11.2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Aurel Gubandru
	SECRETAR,

Radu Cătălin Drăguş


             Expert parlamentar:
Ene Giorgiana

